CELEX: 62019TN0872
Language: mt
Date: 2019-12-22 00:00:00
Title: Kawża T-872/19: Rikors ippreżentat fit-22 ta’ Diċembru 2019 – IM vs BEI

2.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 68/48
            
         
      Rikors ippreżentat fit-22 ta’ Diċembru 2019 – IM vs BEI
      (Kawża T-872/19)
      (2020/C 68/57)
      Lingwa tal-kawża: il-Franċiż
      
         Partijiet
      
      
         Rikorrent: IM (rappreżentant: D. Giabbani, avukat)
      
         Konvenut: Il-Bank Ewropew tal-Investiment
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tilqa’ dan ir-rikors bħala fondat;
               
            
                  —
               
               
                  tiġġustifika r-rikors fuq il-mertu;
               
            
                  —
               
               
                  tiddikjara li d-deċiżjoni tat-3 ta’ Ottubru 2019, konsegwentement tad-9 ta’ Ottubru 2019, illegali u inġusta;
               
            
                  —
               
               
                  għaldaqstant tikkundanna lill-Bank Ewropew tal-Investiment tħallas lir-rikorrent għall-motivi msemmija iktar ’il quddiem l-ammont ta’ EUR 143 915,70 għad-danni morali u l-ammont ta’ EUR 1 726 988,40 għad-danni materjali jew kull ammont ieħor, anki jekk ogħla, li għandu jiġi evalwat ex aequo et bono mill-Qorti Ġenerali jew permezz ta’ esperti, flimkien mal-interessi li jibdew jiddekorru mill-preżentata ta’ dan ir-rikors sal-ħlas komplet tagħhom;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv, ibbażat fuq il-ksur tal-Artikolu 20 tal-Istatuti tal-Fond Ewropew tal-Investiment li skontu “l-Kap Eżekuttiv għandu jinħatar għal 5 snin u għandu jkun eliġibbli biex jerġa’ jinħatar”.
               
            
                  2.
               
               
                  It-tieni motiv, ibbażat fuq il-ksur tal-ittra ta’ ħatra tal-5 ta’ Marzu 2014 tar-rikorrent u tal-addendum tagħha, minħabba li minn dawn id-dokumenti u mill-estensjoni tal-mandat tar-rikorrent lil hinn mill-15 ta’ Marzu 2018 jirriżulta ftehim li jippermettilu jaħdem sa 67 sena u anki lil hinn minn dik l-età.
               
            
                  3.
               
               
                  It-tielet motiv, ibbażat fuq id-diskriminazzjoni diretta ibbażata fuq l-età tar-rikorrent. Ir-rikorrent iqis li billi ċaħdet il-kandidatura tiegħu fuq is-sempliċi bażi tal-età tiegħu il-bord ta’ reklutaġġ kiser il-prinċipju ta’ nondiskriminazzjoni.
               
            
                  4.
               
               
                  Ir-raba’ motiv, ibbażat fuq il-ksur tad-data kunfidenzjali u personali tar-rikorrent. Ir-rikorrent isostni li billi invoka l-kontenut tal-ittra ta’ ħatra sabiex iġġustifika d-deċiżjoni tiegħu, il-bord ta’ reklutaġġ jirrikonoxxi li kellu għarfien ta’ dokument li tiegħu ma kellux ikun fil-pussess u li kien jinkludi data personali relatata mar-rikorrent.